༈གསུམ་བཞི་ཕན་དུ་ན་ཚ་ཁ་ཤས་བྱུང༌།།ལོ་ལྔ་ལོན་ཚེ་རྒྱལ་བ་གོང་མའི་ཞབས།།གོང་དུ་ཆིབས་བསྒྱུར་དུས་སུ་ཞལ་འཇལ་ཞིང༌།།ཆོས་འབྲེལ་ཕྱག་དབང་གནང་ཚུལ་དྲན་ཙམ་བྱུང༌།།ལོ་བདུན་ཀློག་བསླབ་དཔེ་བཅས་འཆར་སླ་མྱུར།།ཆུང་ངུའི་དུས་སུ་ཆོས་འཆད་དགོན་པ་འདེབས།།རི་ཁྲོད་འདེབས་དང་སྒོམ་ཚུལ་སྣ་ཚོགས་སོགས།།པོ་ཏི་ལྷ་ཁང་སོགས་ཀྱི་བག་ཆགས་སོགས།།སད་པའི་དྲན་ཚུལ་ཡིད་ཀྱི་རི་མོ་མང༌།།བཅུ་གསུམ་བར་དུ་ཡི་གེ་འབྲི་ཀློག་དང༌།།བསྙེན་གནས་བསྙེན་བསྒྲུབ་ཅི་རིགས་རོལ་རྩེད་བྱས།།གཞོན་དུས་བག་ཆགས་ལེའུ་མདོ་ཙམ་ཡིན།།